Hej Bolius

Er det stadig lovligt at skifte et gammelt oliefyr ud med et nyt?  
 Er det lovligt at skifte til et ikke-konserende: Baxi Gavina 30 GT Plus Eco? Det er væsentligt billigere end et kondenserende (det koster under 30.000 kr. inkl. moms og montering), og forhandler lover besparelse på ca. 30 % i forbrug.  
 Mit nuværende forbrug er ca. 2500 liter pr. år, plus gammel cirkulationspumpe bruger næsten 2000 kr. årligt i strøm.  
 Så pengene er hurtigt tjent hjem, og jeg slipper for at optage lån. Plus jeg kan fortsætte med at bruge brændeovn på samme skorsten.

vh Lars K


Må jeg lovligt skifte gammelt oliefyr ud til nyt og bedre oliefyr - eller skal jeg vælge anden varmekilde?
Hej Lars K  
  
 Siden 2016 har det været forbudt at udskifte et gammelt oliefyr til et nyt oliefyr,- med mindre der ikke er naturgas eller fjernvarme i nærheden. Så der kan ikke siges noget konkret til den del.

Udfasningen som der har været meget snak om den seneste tid, vil betyde strammere krav og flere tilskudsordninger.

Men som det er nu, kan man stadig skifte hvis de rette betingelser er til stede..

Jeg vil dog diskret anbefale at kigge i alternativer. For selv om man må, kan det være at det allerede nu ville være smart at vælge en mere klimavenlig opvarmningsform. Og på den lange bane, kan selv et fyr med bedre effektivitet blive dyr, da afgifter meget vel kan være noget af det, der bliver justeret på i løbet af de kommende år.

Du kan se lidt forskelle i opvarmningsformerne her: [Det koster de forskellige opvarmningsformer](https://www.bolius.dk/det-koster-de-forskellige-opvarmningsformer-887)

